[{"text_idx": "#000000", "text": "Cyhoeddi amserlen cynhadledd FOCUS Wales 2018"}, {"text_idx": "#000001", "text": "Mae FOCUS Wales wedi cyhoeddi manylion llawn Cynhadledd yr w\u0302yl ar gyfer 2018 ."}, {"text_idx": "#000003", "text": "Yn o\u0302l y trefnwyr bydd \u201crhaglen ryngweithiol helaeth FOCUS Wales bellach yn para 3 diwrnod yn cynnwys trafodaethau panel, sgyrsiau prif araith, sesiynau rhwydweithio, perfformiadau, a chyfarfodydd cyflym.\u201d"}, {"text_idx": "#000004", "text": "\u201cMae sesiynau rhyngweithiol ar agor i ddeiliaid tocynnau penwythnos, a deiliaid tocynnau diwrnod ar ddiwrnod y tocyn a brynwyd. Cynhelir cynhadledd eleni yng nghanolfan gelfyddydau a marchnad newydd sbon Wrecsam \u2013 Ty\u0302 Pawb ar draws 10 \u2013 12 Mai.\u201d"}, {"text_idx": "#000005", "text": "Eleni, bydd nifer helaeth o bobl proffesiynol o\u2019r diwydiant cerddorol yn dod i FOCUS Wales yn o\u0302l y datganiad. Bydd dros 100 o gynrychiolwyr yn teithio i Wrecsam o bob cwr o\u2019r byd gan gynnwys yr UDA, Awstralia, Canada, Corea, Catalonia, Ffrainc, yr Iseldiroedd, Estonia, Sweden, Norwy a mwy. Byddant yn yr w\u0302yl er mwyn \u201ccynnig eu harbenigedd o\u2019r diwydiant a manteisio ar y rhestr o gerddoriaeth a chelfyddydau gwych sy\u2019n digwydd yn ystod yr w\u0302yl o dri diwrnod.\u201d"}, {"text_idx": "#000008", "text": "Bydd Kliph yn trafod ei yrfa mewn cerddoriaeth a\u2019i gariad at Gymru ar ddydd Iau 10 Mai."}, {"text_idx": "#000011", "text": "Rhai o uchafbwyntiau\u2019r paneli fydd \u201cY Grefft o Arddangosiadau Rhyngwladol, Merched mewn Cerddoriaeth, Cerddoriaeth Dros Newid yn ogystal a\u0302 dychweliad Arloesi Digidol i FOCUS Wales, a fydd yn cynnwys pedwar panel yn trafod testunau o amrywiaeth i gydraddoldeb yn y sector ddigidol, i gynyddu ymgysylltu gydag offer digidol. Hefyd, bydd nifer o trafodaethau yn gwbl yn yr iaith Gymraeg, gydag offer cyfieithu wedi darparu.\u201d."}, {"text_idx": "#000013", "text": "Mae bandiau garddwrn (er mwyn sicrhau mynediad ar gyfer y tri diwrnod llawn ar gyfer holl ddigwyddiadau FOCUS Wales) ar gael rw\u0302an o wefan yr w\u0302yl ac yn costio \u00a340 yr un."}]